અમદાવાદ: કેન્દ્ર સરકારે જાહેર કરેલી ૧લી જુલાઇથી આખરે શંકા કુશંકા વચ્ચે જીએસટીના અમલ શરૂ થઇ ચુક્યો છે. કાપડ બજાર પાંચ ટકા જીએસટી હટાવવાની સાથે કાયદામાં રહેલી કેટલીક વિસંગતતાઓ દૂર કરવાની માગ કરી રહ્યું છે. અગાઉ એક દિવસની પ્રતીક હડતાળ પાડ્યા બાદ પાછલા સપ્તાહે સળંગ ત્રણ દિવસની હડતાળ પાડવામાં આવી હતી. જોકે જીએસટીના અમલ બાદ પણ કાપડ બજારના કોઇ ડિલિવરીનાં કામકાજ નહીં થતાં બજારનો તમામ કારોબાર ઠપ થઇ ગયો છે. બજારના અગ્રણીઓના જણાવ્યા પ્રમાણે શહેરના કાપડ બજારનો એક અંદાજ મુજબ ૧પ૦૦ કરોડથી વધુનો કારોબાર બંધ થઇ ગયો છે.